Bjarkemål
Store norske leksikon,Språk og litteratur,Litteraturtyper,Norrøn litteratur
Bjarkemål er et norrønt, kanskje opprinnelig dansk, heltedikt. Bare noen få strofer finnes i islandsk overlevering, resten av innholdet er kjent fra Saxo, som har diktet det om til latinske heksametre.
Det er en dialog mellom Bodvar Bjarke (derav navnet) og Hjalte, to av kong Rolv Krakes 12 berserker under Rolvs siste kamp. Bjarkemål begynner med at Hjalte vekker kongens kjemper til strid, derfor kaltes Bjarkemål også Húskarlahvǫt («hirdmannseggingen»). Snorre forteller at Tormod Kolbrunarskald kvad «det gamle Bjarkemål» etter kong Olavs oppfordring om morgenen før slaget på Stiklestad. Les mer i Store norske leksikon epos